اودیسا سویت جمہوریہ

اودیسا سویت جمہوریہ ، اک گھٹ چر لئی قائم رہن آلی سویت جمہوریہ سی ، جہڑی سابق روسی سلطنت دے خیرسون گورنوریٹ تے بیسارابیا گورنوریٹ دے علاقےآں تے 31 جنوری 1918ء چ قائم ہوئی ۔ اس نوں چلان آلا ادارہ "عوامی نمائندےآں دی کونسل" سی ، جس نوں انقلابیاں تے بالشویکاں نے قائم کیتا سی ۔


اینہاں نے اودیسا دے اک آزاد شہر ہون دا اعلان کیتا تے پیتروگراد دی بالشویک حکومت نال اتحاد کیتا ۔

شہر نے اپنی کرنسی جاری کیتی ، تے خانہ جنگی تے علاقے دی غیر یعقینی صورتحال دے وچ ، اس کرنسی دی قیمت سابق روسی سلطنت دے علاقے چ قائم کسے وی مرکزی حکمت نالوں ودھ سی ۔

اپنے گھٹ چر تے غیر یعقینی سیاسی حالات پاروں اودیسا عوامی جمہوریہ نوں بالشویک روس سنے کسے وی دیس نے تسلیم نئیں کیتا سی ۔ ایہہ جمہوریہ اپنے قیام دے صرف دو مہینے مگروں 13 مارچ 1918ء چ اپنےانجام نوں پہنچ گئی ، جدوں استے جرمنی تے آسٹرو ہنگری دیاں فوجاں نے مل مار لئیا سی ۔

 حوالے 
 یوکرین دی تریخ ۔ حصہ III ۔ 2003ء - 1917ء

گٹھ:تریخ
گٹھ:ایشیا دی تریخ
گٹھ:گھٹ مدتی دیس
گٹھ:یورپ
گٹھ:یورپی سلطنتاں
گٹھ:روس
گٹھ:روس دی تریخ
گٹھ:یورپ دی تریخ
گٹھ:سویت یونین
گٹھ:سویت ریاستاں
گٹھ:ابتدائی سویت ریاستاں